Sem félagi að Nordic Centre samstarfinu við Fudan háskóla getur Háskóli Íslands tilnefnt þrjá nemendur í námskeiðin . Námskeiðin veita 5 ECTS einingar og geta fengist metin í námsferil við HÍ með námssamningi sem nemandi gerir við deild sína . Skólagjöld eru 1200 kínversk júan sem jafngilda um 21 þúsund íslenskum krónum . Leitast er við að halda skólagjöldum hóflegum fyrir nemendur aðildarskólanna . Nemendur greiða sjálfir annan kostnað , s.s. flugfargjöld og gistingu en kostnaður vegna vettvangsferða ( m.a. einnar nætur ferðar til nágrannaborga Sjanghæ ) og annarra viðburða eru innfalin í skólagjöldunum . Frekari upplýsingar um námskeiðin o.fl. má finna á vefsíðu Nordic Centre við Fudan háskóla í Sjanghæ . Almenn skilyrði • Umsækjandi skal vera nemandi við Háskóla Íslands og hafa lokið 60 ECTS einingum hið minnsta þegar sumarnámið hefst • Einungis framhaldsnemar mega sækja um „ Doing Business in China “ Rafræn umsókn Umsóknum er skilað inn rafrænt ásamt fylgiskjölum í viðhengi . • Námsferilsyfirlit ( á ensku ) með árangursröðun ( fæst á Þjónustuborði ) • Kynningarbréf ( 1 bls. ) Við mat umsókna er tekið tillit til kynningarbréfs , einkunna , framgangs í námi og viðtals ( ef til kemur ) . Frekari upplýsingar eru veittar á Skrifstofu alþjóðasamskipta ask@hi.is og í síma 525 4311 .